Diari Oficial de la Generalitat Valenciana


Sumari del DOGV 4202, del 04-03-2002 (2002/1915)

RESOLUCIÓ d'1 de febrer de 2002, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV per a alimentar el polígon agroalimentari La Llotja, sector E-35, al terme municipal d'Elx. Expedient d'expropiació JUEXPR/2000/8.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/1915


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ d'1 de febrer de 2002, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV per a alimentar el polígon agroalimentari La Llotja, sector E-35, al terme municipal d'Elx. Expedient d'expropiació JUEXPR/2000/8. [2002/F1915]
  
Mitjançant la Resolució d'aquest Servei Territorial d'Indústria i Energia d'aquesta mateixa data, ha sigut autoritzada i declarada, en concret, la utilitat pública de la línia aèria de mitjana tensió a 20 kV per a alimentar el polígon agroalimentari La Llotja, sector E-35, al terme municipal d'Elx, d'acord amb el que s'ha establit en l'article 54 de la Llei 54/1997, de 27 de novembre, del Sector Elèctric. Aquesta declaració d'utilitat pública porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, aquest servei territorial, tot complint el que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que estableix l'indicat article, portar a cap l'alçament d'actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representats per una persona degudament autoritzada i aportar els documents acreditatius de la seua titularitat i l'últim rebut de la contribució, i es podran fer acompanyar dels seus perits i un notari, si ho consideren oportú, amb les despeses a càrrec seu.
  
L'alçament d'actes tindrà lloc el pròxim dia 20 de març de 2002, a partir de les 11.30, a l'Ajuntament d'Elx.
  
Aquesta convocatòria es comunicarà a cada interessat mitjançant la corresponent cèdula de citació individual. S'informa que aquesta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, de notificació de la present resolució en els casos de titular desconegut o amb domicili ignorat, o a aquells als quals, tot i haver-se intentat la notificació, no se'ls hi haguera pogut efectuar, d'acord amb el que s'indica en l'annex.
  
En l'expedient d'expropiació, Iberdrola Distribución Eléctrica, SA, assumirà la condició de beneficiària.